Loksa Linnavolikogule ....... 04.2019 nr .....

**Otsuse eelnõu edastamine**

Edastame Loksa Linnavolikogu otsuse eelnõu „**Linnavara võõrandamine”**

ALGATAJA: Loksa Linnavalitsus

TÜÜP: otsus

ALUS: KOKS § 22 lg 2

ETTEKANDJA: abilinnapea

Värner Lootsmann

linnapea

Lisad:

1. Seletuskiri Loksa Linnavolikogu otsuse eelnõu „**Linnavara võõrandamine”**

2. Loksa Linnavolikogu otsuse eelnõu „ **Linnavara võõrandamine”**

Seletuskiri Loksa Linnavolikogu otsuse eelnõu „ **Linnavara võõrandamine**”

Loksa linna omandis oli kinnistu aadressil Tallinna tn 5a, kinnistu pindala oli 16 874 m2, sihtotstarve tootmismaa. Loksa Linnavaolikogu otsusega jagati maatükk neljaks kinnistuks. Tiigi tn 3 ja Tiigi tn 5 kinnistud on müüdud. Linnale jäid alles kaks kinnistut – Tallinna tn 5, kus asuvad sadevee-ja kanalisatsioonipumpla ja Tallinna tn 5a, kus asub linna jäätmejaam.

Linnavalitsuse poole pöördus Loksa Autoremont OÜ juhatus avaldusega, kes praegu rendib ruume garaasiühistult Signaal, Tallinna tn 7a. Ettevõte soovib osta osa Tallinna tn 5 kinnistust, suurusega 2940 m2, et ehitada sinna autoremondks vajalik töökoda. Linnale jääb alles pumplate alune maa suurusega 938 m2.

Omavalitsuse ülesannete täitmiseks ei ole müüdav osa kinnistust vajalik, linnavalitsus teeb volikogule ettepaneku müüa kinnistu otsustuskorras Loksa Autoremont OÜ-le hinnaga 4/eurot m², kokku maatüki hind 11 760 eurot

Andres Kaskla

andres@loksa.ee 6031253

abilinnapea



LOKSA LINNAVOLIKOGU

**O T S U S**

Loksa linn aprill 2019 nr ....

**Linnavara võõrandamine**

Võttes aluseks kohaliku omavalitsuse korralduse seaduse § 22 lg 2, Loksa Linnavolikogu 18.02.2010 määruse nr 2 „Loksa linnavara valdamise, kasutamise ja käsutamise kord” § 21 lõike 1 punkt 7, Loksa Autoremont OÜ 08.04.2019 kinnistu ostutaotlus nr 5-6/422, Loksa Linnavolikogu

**o t s u s t a b:**

1. Võõrandada Loksa Autoremont OÜ-le, Rohuaia tn 9-29 Loksa, (reg. 12071150) otsustuskorras Loksa linna omandis olev kinnistu Tallinna tn 5 Loksa, pindala 2940 m2, sihtotstarve tootmismaa (003;T) hinnaga 11 760,00 eurot.
2. Loksa Linnavalitsusel korraldada kinnistute võõrandamine.
3. Otsus jõustub teatavakstegemisel.
4. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
5. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

/allkirjastatud digitaalselt/

Rein Heina

volikogu esimees